PE-mesaanval: Man hoor dan oor verhoorMartin en Anne-Marie Stevens. Foto: Facebook Stevens moet op 5 April weer in die hof verskyn wanneer daar op ŉ verhoordatum besluit sal word. Stevens staan tereg op ŉ aanklag van poging tot moord nadat hy glo in Oktober 2015 sy vervreemde vrou, Anne-Marie (45), buite ŉ vriendin se woonstel in Sydenham oorval en verskeie kere met ŉ mes gesteek het. Stevens het homself destyds, kort ná die voorval, aan die polisie oorgegee. Maroela Media het in Julie verlede jaar met Anne-Marie gesels oor hoe haar lewe onherroeplik verander het ná die aanval. Stevens is vroeër op borgtog van R5 000 vrygelaat. Hy word deur die bekende prokureur Alwyn Griebenow verteenwoordig. Anne-Marie het destyds aan Maroela Media gesê sy leef in vrees nadat Stevens op borgtog vrygelaat is. Stevens is in 2000 aangekla van moord nadat hy sy eerste vrou, Hettie, en haar vriend, Colin Rosslee, doodgeskiet het. Hy het homself daarna geskiet, maar dit oorleef. Stevens is destyds vrygespreek nadat die hof bevind het hy het ŉ sielkundige ineenstorting gehad ten tyde van die moorde. Lees alle vorige berigte oor Martin Stevens op Maroela Media.